text: Fedt- og sukkerafgiften lever indtil videre
  24 juni 2012 kl. 14.58
  Det lykkedes ikke søndag at forhandle sig frem til en afskaffelse af fedt- og sukkerafgiften. Det oplyser Mike Legarth fra De Konservative til TV SYD.
  Regeringen tilbød ved middagstid i dag Venstre og Konservative at fedt- og sukkerafgiften kunne udgå af finansieringen af skattereformen.
  Afgifterne er stærkt medvirkende til den voldsomt skæve grænsehandel, der sender massevis af jobs ned over grænsen.
  Forhandlinger i eftermiddag resulterede imidlertid ikke i noget gennembrud. Parterne er uenige om, hvordan en afskaffelse af afgifterne skal finansieres.
  Parterne gik fra hinanden ved 16.30-tiden uden at nå noget resultat.
  Der er aftalt en tænkepause, oplyser folketingsmedlem Mike Legarth fra Vamdrup. Han har siddet med i forhandlingerne sammen med sin konservative partiformand og repræsentanter fra Venstre.
  Status lige nu er, at fredagens aftale gælder - og her er både fedt- og sukkerafgifter med til at finansiere skattereformen.
  Mike Legarth er gæst i TV SYD kl. 19.30
  